
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Χωροθέτηση - παραχώρηση καταφυγίου τουριστικών 
σκαφών στη θέση Σπηλιά εντός της ζώνης του Πα¬ 


λαιού Λιμένα Κέρκυρας. 1 

Απονομή ηθικής αμοιβής στον εκπαιδευτικό Χριστό¬ 
φορου Νικόλαο. 2 

Τροποποίηση της ΔΥΙδ/ΓΠ. 122136/11.4.2003 (ΦΕΚ 
546/7.5.2003/τ.Β) απόφασης συγκρότησης Συμ¬ 
βουλίων Επιλογής Διευθυντών Ιατρών Ε. Σ.Υ. 3 

Τροποποίηση της ΔΥ1δ/ΓΠ.88010/17.9.2002 (ΦΕΚ 
1226/20.9.2002/τ.Β) απόφασης συγκρότησης Συμ¬ 
βουλίων Επιλογής Διευθυντών Ιατρών Ε.Σ.Υ. 4 

Σύσταση δύο (2) θέσεων ειδικευομένων γιατρών ειδι¬ 
κότητας Αγγειοχειρουργικής στο Γ.Ν. Ν. Ιωνίας «Η 

Αγ. Ολγα». 5 

Συγκρότηση Ομάδας Εργασίας για τη μελέτη καθορι¬ 
σμού πόρων και τη διαδικασία εισροής στον ειδικό 
διανεμητικό λογαριασμό νέων δικηγόρων που συ- 
στήθηκε με την παρ.1 του άρθρου 33 του Ν. 

2915/2001 (ΦΕΚΑ109). 6 

Χαρακτηρισμός της περιοχής του Δήμου Γέρας Ν. Λέ¬ 
σβου «ως περιοχή που έχει ανάγκη από ιδιαίτερη 
προστασία». 7 


Τροποποίηση της 32194/1989 απόφασης του Νομάρ¬ 
χη Ανατολικής Αττικής, όπως τροποποιήθηκε με τη 
15432/1995 όμοια του Περιφερειακού Δ/ντή Ανατ. 
Αττικής, καθώς και με την 08/ΔΤΑ/8113/2000 από- 
φασήμας, για σύσταση νομικού προσώπου με το 
όνομα «Δημοτική Επιχείρηση Ανάπτυξης Δήμου 


ΡαφήναςΔ.Ε.Α.Ρ.». 8 

ΑΠΟΦΑΣΕΙΣ 

Αριθ. Τ/6048 (1) 


Χωροθέτηση - παραχώρηση καταφυγίου τουριστικών 
σκαφών στη θέση Σπηλιά εντός της ζώνης του Πα¬ 
λαιού Λιμένα Κέρκυρας. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 2160/1993 (Κεφ. Γ) όπωςτροπο- 
ποιήθηκε και ισχύει. 


2. Τις διατάξεις του Π.Δ. 27/96 (ΦΕΚ 19/Α) περί συγχώ¬ 
νευσης των Υπουργείων Τουρισμού, Βιομηχανίας, Ενέρ¬ 
γειας και Τεχνολογίας και Εμπορίου στο Υπουργείο Ανά¬ 
πτυξης. 

3. Τις διατάξεις του Π.Δ. 388/24.10.2001 (ΦΕΚ 254 Α) 
περί διορισμού Υπουργών, Αναπληρωτή Υπουργού και 
Υφυπουργών. 

4. Τις διατάξεις του Π.Δ. 142/12.6.2001 (ΦΕΚ 123 Α) πε¬ 
ρί σύστασης Γ ενικής Γ ραμματείας Τουρισμού στο Υπουρ¬ 
γείο Ανάπτυξης. 

5. ΤηνΤ/4202/9.7.2001 Κοινή Απόφαση Πρωθυπουργού 
και Υπουργού Ανάπτυξης περί διορισμού Γενικού Γραμ¬ 
ματέα Τουρισμού στη Γενική Γραμματεία Τουρισμού του 
Υπουργείο Ανάπτυξης (ΦΕΚ 196 Γ). 

6. Το 313/19.9.2001 (Φ.Ε.Κ211 Α) Π.Δ. περί μεταφοράς 
αρμοδιοτήτων από τον ΕΟΤ στο Υπουργείο Ανάπτυξης 
και στις Περιφέρειες, σύσταση υπηρεσιών και θέσεων 
προσωπικού στη Γενική Γραμματεία Τουρισμού και στις 
Περιφέρειες, μεταφορά πόρων και ρύθμιση των αναγκαί¬ 
ων λεπτομερειών. 

7. Την 485/31.10.2001 (ΦΕΚ1484Β) Κοινή Απόφαση του 
Πρωθυπουργού και Υπουργού Ανάπτυξης περί ανάθεσης 
αρμοδιοτήτων στους Υφυπουργούς Ανάπτυξης. 

8. Το 159/9.2.2000 αίτημα του Λιμενικού Ταμείου Κέρ¬ 
κυρας. 

9. Τη 18367/18.2.2000 απόφαση της Περιφέρειας Ιο- 
νίων Νήσων περί έγκρισης της πράξης της Λιμενικής Επι¬ 
τροπής. 

10. Την 39-428/2.10.2000 απόφαση Δημοτικού Συμβου¬ 
λίου Κερκυραίων. 

11. Τα 542/1390/97/1384/21.9.97 και Φ/500/341/705 
ΣΙ02/9.6.98 έγγραφα Γ.Ε.Ν. 

12. Το από 4.4.2000 Αποδεικτικό Ανάρτησης του αιτή¬ 
ματος στο Κατάστημα της Νομαρχιακής Αυτοδιοίκησης 
Κέρκυρας. 

13. Το από 13.4.2000 Αποδεικτικό Ανάρτησης του αιτή¬ 
ματος στο Κατάστημα του Δήμου Κερκυραίων (Α.Π. 6519- 
13.4.2000). 

14. Το 5686/10.4.2003 έγγραφο τα Α' ΔΟΥ Κέρκυρας. 

15. Το 432/50/3.4.2003 έγγραφο Οργανισμού Λιμένα 
Κέρκυρας. 

15. Το 2769/5.7.2000 έγγραφο της Εφορείας Εναλίων 
Αρχαιοτήτων και το 1144/3.4.98 έγγραφο της 8ης Εφο¬ 
ρείας Βυζαντινών Αρχαιοτήτων. 

16. Τα 143/27.6.2000 και 146/14.9.2000 Πρακτικά Διυ¬ 
πουργικής Επιτροπής άρθρου 30 Ν. 2160/93. 

17. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

1. Εγκρίνουμε, σύμφωνα με τις διατάξεις του άρθρου 27 
του Ν. 2636/98 και την υποβληθείσα μελέτη, τη χωροθέ- 
τηση Καταφυγίου Τουριστικών Σκαφών, δυναμικότητας 
80 θέσεων ελλιμενισμού, στη θέση Σπηλιά, εντός της ζώ¬ 
νης του Παλαιού Λιμένα Κέρκυρας, όπως φαίνεται στο 
επισυναπτόμενο τοπογραφικό διάγραμμα και στην τεχνι¬ 
κή περιγραφή που αποτελούν αναπόσπαστο μέρος της 
παρούσας. 

Φορέας διαχείρισης του έργου είναι ο Οργανισμός Λι¬ 
μένα Κέρκυρας Α.Ε. 

Το εμβαδόν της χερσαίας ζώνης είναι 7.800 τ.μ. 

Το εμβαδόν της θαλάσσιας ζώνης είναι 35.000 τ.μ. 

Τα προτεινόμενα Λιμενικά Έργα είναι τα ακόλουθα: 

- Καθαίρεση τμήματος του υφιστάμενου κυματοθραύ¬ 
στη. 

- Κατασκευή προσήνεμου 190μ. και υπήνεμου 145μ. με 
αγωγούς ανανέωσης υδάτων. 

- Δύο πλωτοί προβλήτες διπλής παραβολής συνολικού 
μήκους 115μ. 

- Κρηπιδώματα μήκους 300μ. ωφέλιμου βάθους -4μ. 

- Εκβάθυνση της λιμενολεκάνης σε βάθος -4μ. 

- Κατασκευή κεκλιμένου στη εξωτερική πλευρά του 
υπήνεμου μώλου σύμφωνα με υποδείξεις του αριθμ. 
542/1390/97/1384/21.11.97 εγγράφου ΓΕΝ. 

Σε ότι αφορά στη χερσαία υποδομή θα υλοποιηθούν τα 
ακόλουθα: 

- Ανακαίνιση υφιστάμενων ισόγειων καταστημάτων 
ιδιοκτησίας πρώην Λιμενικού Ταμείου, στο ανατολικό 
όριο της Χερσαίας Ζώνης του καταφυγίου, στη θέση «Κα¬ 
φέ Γ υαλί». 

Γραφείο Διοίκησης 100- 120 τ.μ. 

Κυλικείο Αναψυχής 100 -120τ.μ. 

Λουτρά-\Λ/Θ- 120 τ.μ. 

- 30 θέσεις στάθμευσης 

- Φύτευση και περίφραξη ορίων 

- Σύνδεση με αποχετευτικό δίκτυο της πόλης 

- 3 φυλάκια εισόδου 

- Σταθμός ανεφοδιασμού καυσίμων επί του προσηνέ- 
μου μώλου, με υπόγειες δεξαμενές καυσίμων 

Οι 80 συνολικά θέσεις πρόσδεσης σκαφών αναψυχής, 
μικρού και μεσαίου μεγέθους, οι οποίες εξασφαλίζονται 
με την κατασκευή του καταφυγίου, αναλύονται ως εξής: 


ΚΑΤΗΓΟΡΙΑ ΜΗΚΟΣ ί. ΑΡΙΘΜΟΣ 

ΣΚΑΦΩΝ Μ ΘΕΣΕΩΝ 

III 10,00- 12,00 29 

IV 12,00- 15,00 25 

V 15,00-18,00 19 

VI 18,00-25,00 7 

ΣΥΝΟΛΟ 80 


Προβλέπεται επίσης μία θέση παραβολής για σκάφος 
του Λιμενικού Σώματος. 

Τα σκάφη θα προσδένονται προς μεν την πλευρά του 
κρηπιδώματος ή του πλωτού προβλήτα σε δέστρες και 
κρίκους κατάλληλου τύπου, προς δε την πλευρά της θά¬ 
λασσας σε μόνιμα αγκυροβόλια (ρεμέτζα) τα οποία θα δη- 
μιουργηθούν με πόντιση τεχνητών ογκολίθων αγκυροβο¬ 
λιάς, οι οποίοι θα συνδεθούν μεταξύ τους με αλυσίδα «μά¬ 


να». Η σύνδεση πάνω στην αλυσίδα «μάνα» θα γίνει με 
αλυσίδα επαρκούς αντοχής και στη συνέχεια με βυθιζό¬ 
μενο σχοινί νάιλον. 

Το προβλεπόμενο ύψος της επένδυσης είναι 4.108.585 
Ευρώ 

2. Ο φορέας διαχείρισης οφείλει να μεριμνήσει ώστε: 

• Να κατασκευαστεί δίκτυο ρευματοδότησης με παρο¬ 
χή ηλεκτρικού ρεύματος ανά δύο θέσεις πρόσδεσης σκα¬ 
φών 

• Να κατασκευαστεί δίκτυο ύδρευσης με παροχή νε¬ 
ρού ανά δύο θέσεις πρόσδεσης σκαφών 

• Να υπάρχει η δυνατότητα τηλεφωνικής σύνδεσης 

• Να προβλεφθεί δεξαμενή για τη συγκέντρωση και κα- 
τακάθιση των ελαιωδών καταλοίπων 

• Να κατασκευαστεί δίκτυο πυρόσβεσης το οποίο θα 
εγκριθεί από την οικεία Πυροσβεστική Υπηρεσία 

• Να προβλεφθεί τρόπος αποκομιδής και διαχείρισης 
των βιολογικών καταλοίπων 

• Να διαθέτει εγκατάσταση απάντλησης λυμάτων 

• Να προβλεφθεί δυνατότητα παροχής σωστικών μέ¬ 
σων και προστασίας έναντι ναυτιλιακών κινδύνων 

• Να διατίθενται υλικά και μέσα απορρύπανσης που θα 
υποδειχθούν από την οικεία Λιμενική Αρχή και να τηρού¬ 
νται τα προβλεπόμενα από το Ν. 743/77 (ΦΕΚ319Α) 

• Να υπάρχει άπλετος ηλεκτροφωτισμόςτου χώρου με 
φωτιστικά στοιχεία νατρίου και να εξασφαλίζεται η οδική 
προσπέλαση στο καταφύγιο 

• Να εφοδιαστεί πριν από την έναρξη των εργασιών, με 
την προβλεπόμενη στο άρθρο 260 του Γενικού Κανονι¬ 
σμού Λιμένων άδεια από την οικεία Λιμενική Αρχή, η οποία 
και θα υποδείξει τυχόν απαραίτητα μέτρα για την προ¬ 
στασία του θαλάσσιου περιβάλλοντος και την αποφυγή 
ατυχημάτων κατά τη διάρκεια εκτέλεσης έργων 

• Να γίνει η σύνδεση των αποχετεύσεων τόσο των κτι- 
ριακών εγκαταστάσεων όσο και των λυμάτων των σκα¬ 
φών, με το αποχευτευτικό δίκτυο της πόλης της Κέρκυ¬ 
ρας 

• Να φωτοσημανθούν τα ακρομώλια σύμφωνα με τα 
σχέδια και τις οδηγίες της Υπηρεσίας Φάρων 

• Τα βυθοκορήματα από τις εκσκαφές να απορριφθούν 
σε βάθη μεγαλύτερα των πενήντα (-50,00) μέτρων, η ισο¬ 
βαθής των οποίων διέρχεται 0,6 ναυτικά μίλια ανατολικά 
της Άκρας Σίδερος. 

• Να εξασφαλισθεί ότι τα βάθη στα πρόσγεια των έρ¬ 
γων θα είναι μεγαλύτερα από τα ωφέλιμα βάθη χρησιμο¬ 
ποίησής τους 

• Να τοποθετηθούν ελαστικά παραβλήματα παρά τις 
θέσεις παραβολής των σκαφών προς αποφυγή ενδεχό¬ 
μενων ναυτιλιακών κινδύνων 

• Να ενημερωθεί εγκαίρως η Υδρογραφική Υπηρεσία 
για την ημερομηνία έναρξης των εργασιών και το προ¬ 
βλεπόμενο πέρας τους, προκειμένου να προβεί στην έκ¬ 
δοση των σχετικών προαγγελιών για την ενημέρωση των 
ναυτιλομένων. 

• Μετά το πέρας εκτέλεσης των εργασιών κατασκευής 
να αποσταλεί στην ανωτέρω Υπηρεσία λεπτομερής ορι- 
ζοντιογραφία και ακριβές βυθομετρικό διάγραμμα προ¬ 
κειμένου να προβεί στην ενημέρωση των αντίστοιχων ΧΕΕ 
και λοιπών ναυτιλιακών βοηθημάτων. 

• Να τηρηθούν οι διατάξεις του Κ.Ν. 5351/32 «Περί Αρ¬ 
χαιοτήτων». 

• Σε περίπτωση ανεύρεσης εναλίων αρχαίων κατά τη 
διάρκεια των εργασιών, οι υπεύθυνοιτου έργου οφείλουν 

να ειδοποιήσουν αμέσως την Εφορεία Εναλίων Αρχαιοτή¬ 
των, προκειμένου να προβεί σε ενέργειες των αρμοδιοτή¬ 
των της. 

3. Μετηνπαρούσα απόφαση, το Ελληνικό Δημόσιο, όπως 
νομίμως εκπροσωπείται, παραχωρεί σύμφωνα με τις διατά¬ 
ξεις της παρ.7 άρθ.34του Ν. 2160/93 όπως αντικαταστάθη- 
κε με τις διατάξεις της παρ.7 άρθ.27 Ν. 2636/98, τη χρήση 
και εκμετάλλευση του καταφυγίου τουριστικών σκαφών, 
στη θέση Σπηλιά, στο Παλαιό Λιμάνι Κέρκυρας, στον Οργα¬ 
νισμό Λιμένα Κέρκυρας Α.Ε. που εφ’ εξής θα αποκαλείται 
φορέας διαχείρισης του καταφυγίου τουριστικών σκαφών 
ή απλά φορέας διαχείρισης και αποδέχεται την παραχώρη¬ 
ση με τους όρους που περιέχονται στην παρούσα. 

Η παρούσα παραχώρηση δεν εμπίπτει στις διατάξεις 
του νόμου περί εμπορικών μισθώσεων. 

4. Η παραχώρηση της χρήσης και εκμετάλλευσης του 
καταφυγίου τουριστικών σκαφών αρχίζει από δημοσιεύ- 
σεωςτης παρούσας και λήγει μετά τριάντα τρία (33) χρό¬ 
νια την αντίστοιχη ημερομηνία. 

Η διάρκεια παραχώρησης δύναται να παραταθεί πριντην 
προβλεπόμενη λήξη,για μια επιπλέον δεκαετία, εφόσον 
υπάρχει σχετικό αίτημα του φορέα διαχείρισης και εκατέ¬ 
ρωθεν συμφωνία για προσαρμογή των όρων της παραχώ¬ 
ρησης (αντάλλαγμα κ.λπ.) στις τότε κρατούσες συνθήκες. 

5. Το καταβλητέο στο Δημόσιο (Δ.Ο.Υ. Κέρκυρας) ετή¬ 
σιο αντάλλαγμα για την παραχώρηση της χρήσης και εκ¬ 
μετάλλευσης του καταφυγίου ορίζεται στο ποσό έντεκα 
χιλιάδων τριακοσίων δώδεκα ευρώ (11.312) και θα κατα- 
βάλεται στην οικεία Δ.Ο.Υ. μέσα στο πρώτο εικοσαήμερο 
κάθε έτους παραχώρησης αρχής γενομένης από τη δη¬ 
μοσίευση της παρούσας. 

Το ετήσιο αντάλλαγμα θα αναπροσαρμόζεται αυξητικά 
στην αρχή κάθε έτους παραχώρησης κατά το ποσοστό 
αύξησης του τιμαρίθμου κόστους ζωής του προηγούμε¬ 
νου έτους, όπως προσδιορίζεται από την Τράπεζα της Ελ¬ 
λάδος ή άλλη κατά νόμο αρμόδια Υπηρεσία. 

Η ως άνω προσαύξηση ισχύει από το δεύτερο έτος πα¬ 
ραχώρησης και εφεξής. 

Για τα πρώτα τρία χρόνια από τη δημοσίευση της πα¬ 
ρούσας το ετήσιο αντάλλαγμα θα είναι μειωμένο κατά το 
ήμισυ. 

Τυχόν οφειλόμενο τέλος χαρτοσήμου βαρύνει εξ ολο¬ 
κλήρου τον φορέα διαχείρισης. 

Η καταβολή του ανταλλάγματος, δεν αναστέλλεται από 
οποιονδήποτε λόγο, διέπεται δε από τις διατάξεις περί εί¬ 
σπραξης δημοσίων εσόδων. 

6. Τα πάσης φύσεως έργα του καταφυγίου τουριστικών 
σκαφών, πρέπει να εκτελεσθούν, σύμφωνα με τις εγκε¬ 
κριμένες μελέτες, τις απαιτούμενες κατά περίπτωση 
άδειες και τους κανόνες της επιστήμης και της τέχνης. 

7. Τα προβλεπόμενα πάσης φύσεως έργα και εγκατα¬ 
στάσεις θα ολοκληρωθούν εντός πενταετίας από εκδό- 
σεως της παρούσας. 

Σε περίπτωση παράβασης του προαναφερόμενου χρο¬ 
νοδιαγράμματος με υπαιτιότητα του φορέα διαχείρισης, 
θα επέρχονται σε βάρος του οικονομικές κυρώσεις που 
συνίστανται σε ποσοστό 1/12 του ετήσιου ανταλλάγμα¬ 
τος για κάθε μήνα καθυστέρησης. 

8. Ο φορέας διαχείρισης υποχρεούται: 

- Να λειτουργεί το καταφύγιο όλο το χρόνο, να το διατη¬ 
ρεί σε καλή κατάσταση από πλευράς εγκαταστάσεων και 
παρεχομένων υπηρεσιών και να μεριμνά για την συντήρη¬ 
ση και τις αναγκαίες επισκευές των έργων αυτού, συμμορ- 


φούμενος προς τις τυχόν υποδείξεις των αρμοδίων οργά¬ 
νων, που θα πραγματοποιούν τακτικούς και έκτακτους 
ελέγχους τόσο κατά την διάρκεια κατασκευής των έργων 
όσο και καθ’ όλη τη διάρκεια λειτουργίας του καταφυγίου. 

- Να λαμβάνει όλα τα αναγκαία μέτρα σύμφωνα με τις 
κείμενες διατάξεις για την προστασία του περιβάλλοντος 
καθώς και για την ασφάλεια και προστασία των ελλιμενι- 
ζομένων σκαφών και των χρηστών του καταφυγίου τουρι¬ 
στικών σκαφών. 

- Να λάβει τα προληπτικά και κατασταλτικά μέτρα πυ¬ 
ροπροστασίας που προβλέπονται στη 10/2002 Πυροσβε¬ 
στική Διάταξη. 

- Να εφαρμόσει τα οριζόμενα στην 3418/07/2002 (ΦΕΚ 
712 Β) Κοινή Υπουργική Απόφαση, μέτρα για την παρα¬ 
λαβή και διαχείριση αποβλήτων. 

- Να μεριμνά για και την καθαριότητα, ευπρέπεια και ευ¬ 
ταξία του καταφυγίου. 

9. Γιατην καλή και έγκαιρη εκτέλεση των έργων του κα¬ 
ταφυγίου, ο φορέας διαχείρισης παρέδωσε Διεύθυνση 
Θαλάσσιου Τουρισμού και Τουριστικών Λιμένων, την 
85496/15.5.2003 εγγυητική επιστολή της Τράπεζας Κύ¬ 
πρου αορίστου διάρκειας, ποσού διακοσίων πέντε χιλιά¬ 
δων τετρακοσίων τριάντα Ευρώ (205.430), ίσου με το 5% 
του συνολικού (προϋπολογιζομένου) κόστους επένδυ¬ 
σης, υπέρ του Ελληνικού Δημοσίου/Υπουργείου Ανάπτυ¬ 
ξης. Η ως άνω εγγύηση θα επιστραφεί στο φορέα διαχεί¬ 
ρισης τρεις μήνες μετά την ολοκλήρωση του συνόλου των 
έργων του καταφυγίου. 

Για την εξασφάλιση της εμπρόθεσμης καταβολής του 
καταβλητέου ανταλλάγματος και της προσήκουσας εκ¬ 
πλήρωσης των όρων της παρούσας, ο φορέας διαχείρι¬ 
σης παρέδωσε στη Διεύθυνση Θαλάσσιου Τουρισμού και 
Τουριστικών Λιμένων, την 85497/15.5.2003 εγγυητική επι¬ 
στολή αορίστου διάρκειας, της Τράπεζας Κύπρου, ποσού 
έντεκα χιλιάδων τριακοσίων δώδεκα Ευρώ (11.312) υπέρ 
του Ελληνικού Δημοσίου Υπουργείου Ανάπτυξης. 

Σε κάθε αναπροσαρμογή του ανταλλάγματος η ως άνω 
εγγυητική επιστολή θα αντικαθίσταται ώστε να είναι ισό¬ 
τιμη του εκάστοτε νέου ανταλλάγματος. 

Επίσης, ο φορέας διαχείρισης υποχρεούται να συμπλη¬ 
ρώνει την εγγυητική επιστολή καλής εκτέλεσης όταν με¬ 
τά από κατάπτωσή της, αυτή μειωθεί στο 75% του παρα¬ 
πάνω ποσού. 

Τ ο Δημόσιο δικαιούται να εισπράττει από την εγγυητική 
επιστολή, με ισόποση κατάπτωσή της κάθε οφειλή του 
φορέα διαχείρισης από ανταλλάγματα, ποινικές ρήτρες, 
πρόστιμα κ.λπ. και γενικά κάθε απαίτηση που πηγάζει από 
τυχόν παραβάσεις των όρων της παραχώρησης από το 
φορέα διαχείρισης. 

Η εγγύηση καλής και έγκαιρης εκτέλεσης θα παραμεί- 
νει στο Δημόσιο μέχρι τη λήξη ή την καθ’οιονδήποτε τρό¬ 
πο λύση της παραχώρησης. 

Οι προαναφερόμενες εγγυήσεις θα παραμείνουν με τη 
ρήτρα ότι θα είναι πληρωτέες από τις εγγυήτριες Τράπε- 
ζες «χωρίς όρους ή αντιρρήσεις» και σε «πρώτη ζήτηση» 
του Δημοσίου. 

Τα έξοδα για την έκδοση και διατήρηση σε ισχύ των 
προαναφερομένων εγγυητικών, θα βαρύνουν αποκλει¬ 
στικά το φορέα διαχείρισης. 

10. Ο φορέας διαχείρισης υποχρεούται να ασφαλίσει: 

α) το σύνολο των έργων και εγκαταστάσεων του κατα¬ 
φυγίου, κατά παντός κατά κανόνα ασφαλιζομένου κινδύ¬ 
νου, ζημίας ή ατυχήματος κατά την διάρκεια οιωνδήποτε 

εργασιών εκτέλεσης ή συντήρησης αυτού, καθώς και κα¬ 
τά την διάρκεια λειτουργίας του 

β) την αστική ευθύνη του έναντι κάθε τρίτου καθ’ όλη τη 
διάρκεια παραχώρησης. 

ΤοΔημόσιο σαν κύριος του καταφυγίου, δεν θα έχει κα¬ 
μία συμμετοχή για την κάλυψη οποιουδήποτε κινδύνου. 

Στα εν λόγω ασφαλιστήρια ο φορέας διαχείρισης ανα- 
φέρεται ως συνασφαλιζόμενος με το Ελληνικό Δημόσιο 
και το Υπουργείο Ανάπτυξης. 

Αντίγραφα των εν λόγω ασφαλιστηρίων συμβολαίων θα 
πρέπει να κατατίθενται στην Δ/νση Θαλάσσιου Τουρι¬ 
σμού και Τουριστικών Λιμένων. 

Σε περίπτωση επελεύσεως ασφαλιστικής περιπτώσεως 
από εκείνες που καλύπτονται κατά τα ανωτέρω η ασφαλι¬ 
στική αποζημίωση θα εισπράττεται από τον φορέα δια¬ 
χείρισης υπό την προϋπόθεση ότι διατηρεί την ιδιότητά 
του αυτή, άλλως από το Ελληνικό Δημόσιο. 

Ο φορέας διαχείρισης θα υποχρεούται να αποκαταστή- 
σει τη ζημιά εντός της προθεσμίας που θα ταχθεί από το 
Ελληνικό Δημόσιο (Γενική Γραμματεία Τουρισμού - Δ/νση 
Θαλάσσιου Τουρισμού και Τουριστικών Λιμένων). 

Εάν παρέλθει άπρακτη η προθεσμία αυτή το Δημόσιο 
θα έχει κατά του φορέα διαχείρισης απαίτηση ίση με την 
ασφαλιστική αποζημίωση την οποία αυτός εισέπραξε ή 
θα εισέπραττε εάν επεδείκνυε την οφειλόμενη κατά τις 
περιστάσεις επιμέλεια. Το Δημόσιο μπορεί να επιδιώξει 
την απαίτησή του αυτή και κατά τις διατάξεις περί εί¬ 
σπραξης δημοσίων εσόδων. 

11.0 φορέας διαχείρισης υποχρεούται καθ’όλη τη 
διάρκεια της παραχώρησης να φροντίζει για την διατήρη¬ 
ση της κατοχής του καταφυγίου τουριστικών σκαφών και 
να αποκρούει με κάθε νόμιμο μέσο κάθε καταπάτηση ή 
διεκδίκηση αυτού, ανεξάρτητα από οποιαδήποτε δικαστι¬ 
κή ή εξώδικο ενέργεια στην οποία τυχόν θα προβείτο Δη¬ 
μόσιο, έχοντας ευθύνη για κάθε, έστω και από ελαφρά 
αμέλεια, βλάβη, μείωση ή απώλεια δικαιωμάτων του Δη¬ 
μοσίου. 

Επίσης οφείλει να γνωστοποιεί άμεσα στο Υπουργείο 
Ανάπτυξης / Γενική Γραμματεία Τουρισμού / Δ/νση Θα¬ 
λάσσιου Τουρισμού και Τουριστικών Λιμένων κάθε προ¬ 
σβολή δικαιώματος και κάθε σχετική δίκη, στην οποία το 
Ελληνικό Δημόσιο δικαιούται να παρέμβει. 

12. Σε περίπτωση παράβασης οποιουδήποτε όρου της 
παρούσας παραχώρησης από τον φορέα διαχείρισης, το 
Ελληνικό Δημόσιο δια των αρμοδίων οργάνων αυτού 
(Υπουργείο Ανάπτυξης/Διεύθυνση Θαλάσσιου Τουρισμού 
καιΤουριστικών Λιμένων) δικαιούται, με την επιφύλαξη των 
λοιπών συνεπειών που προβλέπονται στην παραχώρηση, 
να ζητήσει εγγράφως από το φορέα διαχείρισης να συμ¬ 
μορφωθεί εντός χρονικού διαστήματος τουλάχιστον 45 
ημερώνπροςτις υποχρεώσειςτου και εάν αυτός δεντις εκ¬ 
πληρώσει εντός της τασσόμενης προς τούτο προθεσμίας, 
να προβεί σε ανάκληση της παραχώρησης. 

Επιπλέον το Ελληνικό Δημόσιο δικαιούται να ζητήσει 
την άμεση κατάπτωση του συνόλου ή μέρους των εις χεί- 
ρας του εγγυητικών επιστολών, χωρίς ο φορέας διαχείρι¬ 
σης να δικαιούται να ζητήσει αναστολή της κατάπτωσης 
αυτών ούτε το προκαταβληθέν αντάλλαγμα ή οποιαδή¬ 
ποτε άλλη αποζημίωση. 

13. Μετά την καθ’ οιονδήποτε τρόπο λήξη της παραχώ¬ 
ρησης, ο φορέας διαχείρισης οφείλει να παραδώσει αμέ¬ 
σως και χωρίς αντιρρήσεις το καταφύγιο τουριστικών 
σκαφών, που περιέρχεται στο Ελληνικό Δημόσιο με όλες 


τις εντός αυτού εγκαταστάσεις, χωρίς καμία αποζημίωση 
του φορέα διαχείρισης. 

Τυχόν παραμονή του φορέα διαχείρισης μετά τη λήξη 
της παραχώρησης, δεν επιφέρει παράταση ή ανανέωσή 
της, η δε είσπραξη οποιουδήποτε ποσού θεωρείται ως 
αποζημίωση αυθαίρετης χρήσης. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 10 Ιουνίου 2003 

Ο ΥΦΥΠΟΥΡΓΟΣ 

Δ. ΓΕΩΡΓΑΚΟΠΟΥΛΟΣ 
-♦- 

Αριθ. Φ.360/32/46563/Δ1 (2) 

Απονομή ηθικής αμοιβής στον εκπαιδευτικό 
Χριστοφόρου Νικόλαο. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 61 και 62 του Ν. 2683/99. 

2. Το 513/28.3.2003 έγγραφο του Προϊσταμένου του 
4ου Γ ραφείου Π.Ε. ν. Δυτ. Θεσσαλονίκης. 

3. Την 8/8.5.2003 πράξη του ΚΥΣΠΕ, αποφασίζουμε: 

Απονέμουμε την ηθική αμοιβή του επαίνου στον εκπαι¬ 
δευτικό Χριστοφόρου Νικόλαο, δάσκαλο του Δημοτικού 
Σχολείου Λαγυνών Θεσσαλονίκης, για πράξεις εξαιρετι¬ 
κές κατά την εκτέλεση της υπηρεσίας του, που δεν επι¬ 
βάλλονται από τα καθήκοντάτου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουνίου 2003 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. ΔΥΙδ/ΓΠ 43671 (3) 

Τροποποίηση της ΔΥΙδ/ΓΠ. 122136/11.4.2003 (ΦΕΚ546/ 
7.5.2003/τ.Β) απόφασης συγκρότησης Συμβουλίων 
Επιλογής Διευθυντών Ιατρών Ε. Σ.Υ. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (ΦΕΚ254/53/τ.Α). 

2. Τις διατάξεις του άρθρου 11 του Ν. 2889/2001 (ΦΕΚ 
37/2.3.2001/τ.Α) «Βελτίωση και εκσυγχρονισμός του 
Ε.Σ.Υ. και άλλες διατάξεις». 

3. Την απόφαση ΥΙΟα/οικ. 36870/10.4.2002 (ΦΕΚ 469/ 
16.4.2002/τ.Β), με θέμα την κατάρτιση του καταλόγου 
Εθνικών κριτών ανά ειδικότητα, με σκοπό τη στελέχωση 
των Συ μβουλίων Επιλογής και των Συ μβουλίων Αξιολόγη¬ 
σης Δ/ντών Ιατρών Ε.Σ.Υ., όπως τροποποιήθηκε μεταγε¬ 
νέστερα. 

4. Τις αποφάσεις μας ΔΥΙδ/Γ.Π.88010/17.9.2002 (ΦΕΚ 
1226/20.9.2002/τ.Β), και ΔΥΙδ/ΓΠ.122136/11.4.2003 
(ΦΕΚ546/7.5.2003/τ.Β'). 

5. Την από 30.4.2003 αίτηση παραίτησης του Γ. Παπα- 
στρατή. 

6. Το από 29.5.2003 Πρακτικό της Τριμελούς Επιτροπής 
Κλήρωσης Μελώνγιατη στελέχωση των Συμβουλίων επι¬ 
λογής και αξιολόγησης από τον κατάλογο των Εθνικών 
Κριτών. 

7. Το γεγονός ότι εκ παραδρομής η Πανουσάκη-Κυρια- 
κού Αικατερίνη και ο Παππάς Σταύρος διορίστηκαν, στα 
εν λόγω Συμβούλια, με διπλή ιδιότητα (τακτικό και ανα¬ 
πληρωματικό μέλος ταυτόχρονα), αποφασίζουμε: 

1. Τροποποιούμε την ανωτέρω ΔΥ1δ/ΓΠ.122136/ 
11.4.2003 απόφασή μας και διορίζουμε στα Συμβούλια 
Επιλογής Διευθυντών Ιατρών Ε.Σ.Υ.: 

α) στην ειδικότητα της Ακτινοθεραπευτικής Ογκολο¬ 
γίας, ωςτακτικό μέλοςτον Ζάβρα Γ εώργιο, Δ/ντή στο Γ εν. 
Νοσοκομείο Αττικής «ΚΑΤ» 

β) στην ειδικότητα της Παθολογικής Ογκολογίας, ως 
τακτικό μέλος τον Γαργαλιάνο-Κακολύρη Παναγιώτη, 
Δ/ντή στο Γ ενικό Νοσοκομείο Αθηνών «Γ.ΓΕΝΝΗΜΑΤΑΣ» 

σε αντικατάσταση των Πανουσάκη-Κυριακού Αικατερί¬ 
νης και Παππά Σταύρου αντίστοιχα και 

γ) στην ειδικότητα της Νευροχειρουργικής, ως αναπλη¬ 
ρωματικό μέλος, τον Βάρσο Βασίλειο, Δ/ντή στο Γενικό 
Νοσοκομείο Αθηνών «ΚΟΡΓΙΑΛΕΝΕΙΟ-ΜΠΕΝΑΚΕΙΟ» 
Ε.Ε.Σ., σε αντικατάσταση του Παπαστρατή Γεώργιου, ο 
οποίος δεν αποδέχθηκε το διορισμό του. 

2. Κατά τα λοιπά ισχύει η ανωτέρω τροποποιούμενη 
απόφασή μας. 

Η ανωτέρω απόφαση να δημοσιευθεί στην Εφημερίδα 
της Κυβερνήσεως. 

Αθήνα, 12 Ιουνίου 2003 

ΟΥΠΟΥΡΓΟΣ 

ΚΩΝ/ΝΟΣ ΣΤΕΦΑΝΗΣ 
-♦- 

Αριθ. ΔΥ1δ/ΓΠ.52011 (4) 

Τροποποίηση της ΔΥ1δ/ΓΠ.88010/17.9.2002 (ΦΕΚ 1226/ 
20.9.2002/τ.Β) απόφασης συγκρότησης Συμβουλίων 
Επιλογής Διευθυντών Ιατρών Ε.Σ.Υ. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (ΦΕΚ254/53/τ.Α). 

2. Τις διατάξεις του άρθρου 11 του Ν. 2889/2001 (ΦΕΚ 
37/2.3.2001/τ.Α) «Βελτίωση και εκσυγχρονισμός του 
Ε.Σ.Υ. και άλλες διατάξεις». 

3. Την απόφαση ΥΙΟα/οικ. 36870/10,4.2002 (ΦΕΚ 469/ 
16.4.2002/τ.Β), με θέμα την κατάρτιση του καταλόγου 
Εθνικών κριτών ανά ειδικότητα, με σκοπό τη στελέχωση 
των Συμβουλίων Επιλογής και των Συμβουλίων Αξιολόγη¬ 
σης Δ/ντών Ιατρών Ε.Σ.Υ., όπως τροποποιήθηκε μεταγε¬ 
νέστερα. 

4. Την απόφασή μας ΔΥΙδ/Γ.Π.88010/17.9.2002 (ΦΕΚ 
1226/20.9.2002/τ. Β). 

5. Το από 30.5.2003 Πρακτικό της Τριμελούς Επιτροπής 
Κλήρωσης Μελών για τη στελέχωση των Συμβουλίων επι¬ 
λογής και αξιολόγησης από τον κατάλογο των Εθνικών 
Κριτών. 

6. Τις από 12.4.2003 και 10.4.2003 παραιτήσεις των Νιχο- 
γιαννόπουλου Πέτρου καιΣιώζου Χρήστου, αποφασίζουμε: 

I. Τροποποιούμε την ανωτέρω (4) σχετική απόφασή μας 
και διορίζουμε μέλη στα Συμβούλια Επιλογής Δ/ντών Ια¬ 
τρών Ε.Σ.Υ. τα κατωτέρω πρόσωπα: 

α) στην ειδικότητα της Καρδιολογίας, ως αναπληρωμα¬ 
τικό μέλος, τον Σκουφά Παναγιώτη, Δ/ντή στο Γενικό Νο¬ 
σοκομείο Αθηνών «ΚΟΡΓΙΑΛΕΝΕΙΟ-ΜΠΕΝΑΚΕΙΟ» Ε.Ε.Σ., 
σε αντικατάσταση του Νιχογιαννόπουλου Πέτρου, ο οποί¬ 
ος παραιτήθηκε και 


β) στην ειδικότητα της Ρευματολογίας, ως τακτικό μέ¬ 
λος, τον Παπαγεωργίου Δημήτριο, Δ/ντή στο Γενικό Νο- 
σοκομπο Αττικής «ΚΑΤ», σε αντικατάσταση του Σιώζου 
Χρήστου ο οποίος δεν υποδέχθηκε το διορισμό του. 

II. Κατά τα λοιπά ισχύει η ανωτέρω τροποποιούμενη 
απόφαση μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουνίου 2003 

Ο ΥΠΟΥΡΓΟΣ 

ΚΩΣΤΑΣ ΣΤΕΦΑΝΗΣ 
-♦- 

Αριθ. Υ4α/39016/02 (5) 

Σύσταση δύο (2) θέσεων ειδικευομένων γιατρών ειδικό¬ 
τητας Αγγειοχειρουργικής στο Γ.Ν. Ν. Ιωνίας «Η Αγ. 
Όλγα». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Π.Δ/τος 95 (ΦΕΚ 76/Α/10.3.2000) 
«Οργανισμός του Υπουργείου Υγείας και Πρόνοιας» 
όπως τροποποιήθηκε και συμπληρώθηκε με το Π.Δ. 299 
(ΦΕΚ 240/Α/2000). 

2. Τις διατάξεις του άρθρου 38 (παρ. 1) του Ν. 1397/83 
(ΦΕΚ 143/Α/83) όπως αυτό συμπληρώθηκε με την παρ.6 
του άρθρου 3του Ν. 1579/85 (ΦΕΚ217/Α/85). 

3. Τις διατάξεις του άρθρου 1 (παρ. 3) του Ν. 123/75 
(ΦΕΚ 172/Α/75). 

4. Τις διατάξεις του Π.Δ/τος 129/92 (ΦΕΚ65/τ.Α/92) «Πε¬ 
ριορισμός συναρμοδιοτήτων κατά την έκδοση Υπουργι¬ 
κών Αποφάσεων σε θέματα αρμοδιότητας Υπουργείων. 

5. Τις διατάξεις της παρ. 2 του άρθρου 1 του Ν. 2469/97, 
ΦΕΚ 38/Α/97 και το γεγονός ότι από τις διατάξεις της πα¬ 
ρούσας απόφασης θα προκληθεί ετήσια δαπάνη 
68.000,00 € περίπου και θα αντιμετωπισθεί από πιστώ¬ 
σεις που θα εγγράφονται για το σκοπό αυτό στον προϋ¬ 
πολογισμό του Υπουργείου Υγείας και Πρόνοιας. 

6. Τις διατάξεις του Π.Δ. 81/02 (ΦΕΚ 57/Α/02) «Συγχώ¬ 
νευση των Υπουργείων Εθνικής Οικονομίας και Οικονομι¬ 
κών στο Υπουργείο Οικονομίας και Οικονομικών. 

7. Την 1100383/1330/Α0006 (ΦΕΚ1485/τ.Β/31.10.2001) 
Απόφαση καθορισμού αρμοδιοτήτων των Υφυπουργών 
Οικονομικών. 

8. Την 3418/8/7/02 (ΦΕΚ 861/Β/02) απόφαση ανάθεσης 
αρμοδιοτήτων στους Υφυπουργούς Υγείας και Πρόνοιας 
Έκτορα Νασιώκα, Ελπίδα Τσουρή και Δημήτριο Θάνο. 

9. Το απόσπασμα πρακτικών της 24/9.10.2002 Συνε¬ 
δρίασης του Δ.Στου Β' Πε.Σ.Υ.Π. Αττικής. 

10. Την 5129/20.3.2003 απόφαση της Εκτελεστικής Επι¬ 
τροπής του ΚΕΣΥ, αποφασίζουμε: 

Συνιστώνται και προστίθενται στον οργανισμό του Γ ενι¬ 
κού Νοσοκομείου Ν. Ιωνίας «Η Αγ. Όλγα» δύο (2) θέσεις 
ειδικευομένων γιατρών ειδικότητας Αγγειοχειρουργικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουνίου 2003 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΦΛΩΡΙΔΗΣ ΕΚΤΟΡΑΣ ΝΑΣΙΩΚΑΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 97438 (6) 

Συγκρότηση Ομάδας Εργασίας για τη μελέτη καθορι¬ 
σμού πόρων και τη διαδικασία εισροής στον ειδικό δια¬ 
νεμητικό λογαριασμό νέων δικηγόρων που συστήθηκε 
με την παρ.1 του άρθρου 33 του Ν. 2915/2001 (ΦΕΚ 
Α109). 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) τηςπαρ.6 α του άρθρου 5του Ν. 2408/1996ΦΕΚΑ104), 

β) του άρθρου 23παρ.1 περ.ι'του Ν. 2145/1993 (ΦΕΚΑ' 

88 ), 

γ) του άρθρου 19 του Ν. 2470/1997 (ΦΕΚ Α' 40) «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις», 

δ) του άρθρου 29Α'του Ν. 1558/1985 (ΦΕΚΑΊ37) «Κυ¬ 
βέρνηση και Κυβερνητικά Όργανα», το οποίο προστέθη¬ 
κε με το άρθρο 27του Ν. 2081/1992 (ΦΕΚΑ' 154) καιαντι- 
καταστάθηκεμετοάρθρο 1 του Ν. 2469/1997 (ΦΕΚΑ'38). 

2. Την ανάγκη συγκρότησης Ομάδας Εργασίας για τη 
μελέτη καθορισμού πόρων και τη διαδικασία εισροής 
στον ειδικό διανεμητικό λογαριασμό που συστήθηκε με 
την παρ.1 του άρθρου 33 του Ν. 2915/2001. 

3. Το γεγονός ότι από τις διατάξεις της απόφασης αυτής 
προκαλείται συνολική δαπάνη, ύψους 5.140,00 Ευρώ σε 
βάρος του προϋπολογισμού του ΤΑΧΔΙΚ, αποφασίζουμε: 

Συγκροτούμε στο Υπουργείο Δικαιοσύνης Ομάδα Ερ¬ 
γασίας αποτελούμενη από τους: 

1. Δημήτριο Βερβεσό, Δικηγόρο, Γεν. Γραμματέα του 
Δ.Σ.Α. με αναπληρωτή τον Γεώργιο Μπουλούκο, Δικηγό¬ 
ρο, Σύμβουλο του Δ.Σ.Α., ως Πρόεδρο. 

2. Κωνσταντίνο Ρεσβάνη, Δικηγόρο, Σύμβουλο - Ταμία 
του Δ.Σ. Πειραιά με αναπληρωτή τον Παναγιώτη Παπαθεο- 
δωρόπουλο, Δικηγόρο, Γ εν. Γ ραμματέατου Δ.Σ. Πειραιά. 

3. Λάμπρο Βολιώτη, Δικηγόρο, Μέλος του Διοικητικού 
Συμβουλίου του Δ.Σ. Θεσσαλονίκης. 

4. Βασιλική Παπαϊωάννου, υπάλληλο της Διεύθυνσης 
Λογαριασμών του Δημοσίου, του Γενικού Λογιστηρίου 
του Κράτους. 

5. Ιωάννη Μανιάτη, Δικηγόρο, συνεργάτη του Υπουρ¬ 
γείου Δικαιοσύνης, ως μέλη. 

Χρέη γραμματέα της Ομάδας θα εκτελεί ο Βλάσσης Ρη- 
γόπουλος, υπάλληλος του Υπουργείου Δικαιοσύνης. 

Η επιτροπή θα περατώσει το έργο της εντός 3 μηνών 
από την έναρξη των εργασιών της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουνίου 2003 

Ο ΥΠΟΥΡΓΟΣ 

Φ. ΠΕΤΣΑΛΝΙΚΟΣ 
-♦- 

Αριθ. ΔΠΕ/7514 (7) 

Χαρακτηρισμός της περιοχής του Δήμου Γέρας Ν. Λέ¬ 
σβου «ως περιοχή που έχει ανάγκη από ιδιαίτερη προ¬ 
στασία». 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Του άρθρου 4 του Ν. 1577/1985 όπως αντικαταστά¬ 


θηκε από το άρθρο 3 του Ν. 2831/2000 «Γενικός Οικοδο¬ 
μικός Κανονισμός και άλλες πολεοδομικές διατάξεις» 
(ΦΕΚ 140/Α713.6.2000) και ιδιαίτερα από την τελευταία 
περίοδο της παρ. 1 β αυτού. 

β) Του 1/1986 Π.Δ. «Καθορισμός αρμοδιοτήτων του 
Υπουργείου Αιγαίου (ΦΕΚΑ' 158) και ειδικότερα το άρθρο 
2 (παρ.3, εδ.ζ, της περ. γγ') αυτού όπως ισχύει. 

γ) Του 110/2001 Π.Δ. «Οργανισμός του Υπουργείου Αι¬ 
γαίου» (Φ.Ε.Κ. Α/101/22.5.2001) όπως ισχύει. 

δ) Του 326/2000 Π.Δ. «Συμπλήρωση του Π.Δ. 1/1986 
“περί του καθορισμού αρμοδιοτήτων του Υπουργείου Αι¬ 
γαίου”» (ΦΕΚ 267/Α/8.12.2000). 

ε) Της ΥΑ ΔΔΟ/Φ. 101.22/4724/8.5.2000 «Τροποποίηση 
απόφασης μεταβίβασης αρμοδιοτήτων του Υπουργείου 
Αιγαίου» (ΦΕΚ Β' 651/22.5.2000). 

στ) Του άρθρου 29α του Ν. 1558/1985 «Κυβέρνηση και 
Κυβερνητικά Όργανα» που προστέθηκε στο Νόμο αυτό 
με το άρθρο 27 του Ν. 2081/1992, όπως αντικαταστάθηκε 
μετηνπαρ. 2ατου άρθρου Ιτου Ν. 2469/1997. 

2. Την από 26.5.2003 αιτιολογική έκθεση-εισήγηση του 
τμήματος Διατηρητέων Κτηρίων της Διεύθυνσης Περι¬ 
βάλλοντος του Υπουργείου Αιγαίου. 

3. Την ανάγκη προστασίας του φυσικού και αισθητικού 
περιβάλλοντος της ευαίσθητης περιοχής του Δήμου Γέ¬ 
ρας Ν. Λέσβου. 

4. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη εις βάρος του 
κρατικού προϋπολογισμού και των οικείων Ο.Τ.Α., απο¬ 
φασίζουμε: 

1. Χαρακτηρίζεται η περιοχή του Δήμου Γέρας Ν. Λέ¬ 
σβου «ως περιοχή που έχει ανάγκη από ιδιαίτερη προ¬ 
στασία» σύμφωνα με τις διατάξεις του άρθρου 4 του Ν. 
1577/1985 όπως αντικαταστάθηκε από το άρθρο 3 παρ. 
1β του Ν. 2831/ 2000 «Γενικός Οικοδομικός Κανονισμός 
και άλλες πολεοδομικές διατάξεις» (ΦΕΚ 140/Α'/ 
13.6.2000). 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 13 Ιουνίου 2003 

Ο ΥΠΟΥΡΓΟΣ 

ΝIΚΟΣ ΣΗΦΟΥΝΑΚΗΣ 
-♦- 

Αριθ. 08/ΔΤΑ/10463 (8) 

Τροποποίηση της 32194/1989 απόφασης του Νομάρχη 
Ανατολικής Αττικής, όπως τροποποιήθηκε με τη 
15432/1995 όμοια του Περιφερειακού Δ/ντή Ανατ. Ατ¬ 
τικής, καθώς και με την 08/ΔΤΑ/8113/2000 απόφασή- 
μας, για σύσταση νομικού προσώπου με το όνομα «Δη¬ 
μοτική Επιχείρηση Ανάπτυξης Δήμου Ραφήνας 
Δ.Ε.Α.Ρ.». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις των άρθρων 277 έως και 284, 287, 291 
και 304 του Π.Δ. 410/1995. 

2. Τις διατάξεις των παραγράφων 6, 7 και 8 του άρθρου 
9του Ν. 2503/1997 «Διοίκηση, οργάνωση, στελέχωσητης 
Περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις» (ΦΕΚΑ' 107/30.5.1997). 

3. Τις ρυθμίσεις του άρθρου 29Ατου Ν. 1558/1985 που 
προστέθηκε με το άρθρο 27του Ν. 2081/1992, σχετικά με 
την υποχρέωση αναγραφής «κάλυψη δαπάνης» που συ¬ 
νεπάγεται η έκδοση κάθε κανονιστικής διάταξης. 

4. Την 32194/1989 απόφαση του Νομάρχη Ανατολικής 
Αττικής, όπως τροποποιήθηκε με τη 15432/1995 όμοια 
του Περιφερειακού Δ/ντή Ανατ. Αττικής, καθώς και με την 
08/ΔΤΑ/8113/2000 απόφασή μας, για σύσταση ίδιου νομι¬ 
κού προσώπου με το όνομα «Δημοτική Επιχείρηση Ανά¬ 
πτυξης Δήμου ΡαφήναςΔ.Ε.Α.Ρ.». 

5. Την 79/2003 απόφαση του Δημοτικού Συμβουλίου 
Ραφήνας, αποφασίζουμε: 

Τροποποιούμε την 32194/1989 απόφαση του Νομάρχη 
Ανατολικής Αττικής, όπως τροποποιήθηκε με τη 
15432/1995 όμοια του Περιφερειακού Δ/ντή Ανατ. Αττι¬ 
κής, καθώς και με την 08/ΔΤΑ/8113/2000 απόφασή μας, 
για σύσταση ίδιου νομικού προσώπου με το όνομα «Δη¬ 
μοτική Επιχείρηση Ανάπτυξης Δήμου Ραφήνας Δ.Ε.Α.Ρ.» 
και συγκεκριμένα την παράγραφο Βτου άρθρου 6 αυτής 


(Κεφάλαιο), το οποίο αυξάνεται από 146.735,14 € σε 
300.000,90 €, ως ακολούθως: 

Β. Μετρητά ποσό 300.000,00 €. 

Κατά τα λοιπά εξακολουθεί να ισχύει η 32194/1989 από¬ 
φαση του Νομάρχη Ανατολικής Αττικής, όπως τροποποι¬ 
ήθηκε με τη 15432/1995 όμοια του Περιφερειακού Δ/ντή 
Ανατ. Αττικής, καθώς και με την 08/ΔΤΑ/8113/2000 από¬ 
φασή μας, για σύσταση ίδιου νομικού προσώπου με το 
όνομα «Δημοτική Επιχείρηση Ανάπτυξης Δήμου Ραφήνας 
Δ.Ε.Α.Ρ.». 

Κάλυψη δαπάνης 

Από τις διατάξεις της απόφασης αυτής προκαλείται δα¬ 
πάνη σε βάρος του Κ.Α. 2.212.9ζ του προϋπολογισμού 
χρήσης 2003 του Δήμου Ραφήνας ποσού 153.264,86 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 3 Ιουνίου 2003 
Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΡ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ίιΙΙρ: νννννν.6ί.9Γ - β-ιτΐ3ίΙ: \λ/θ 6 ιτι 351 θγ @ θΐ.ρτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310)423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 βυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θπγο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθιτΊθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 ουτο ανα έτος παλαιοτητας και κατα τεύχος 




1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΙθΓΠθί, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































